CELEX: 62014CN0072
Language: ro
Date: 2014-02-10 00:00:00
Title: Cauza C-72/14: Cerere de decizie preliminară introdusă de Gerechtshof Hertogenbosch (Ţările de Jos) la 10 februarie 2014 – X/Directeur van het onderdeel Belastingregio Belastingdienst/X van de rijksbelastingdienst

12.5.2014   
            
            
               RO
            
            
               Jurnalul Oficial al Uniunii Europene
            
            
               C 142/16
            
         Cerere de decizie preliminară introdusă de Gerechtshof Hertogenbosch (Ţările de Jos) la 10 februarie 2014 – X/Directeur van het onderdeel Belastingregio Belastingdienst/X van de rijksbelastingdienst
   (Cauza C-72/14)
   2014/C 142/21
   Limba de procedură: neerlandeza
   
      Instanța de trimitere
   
   Gerechtshof 's-Hertogenbosch
   
      Părțile din procedura principală
   
   
      Apelant: X
   
      Intimat: Directeur van het onderdeel Belastingregio Belastingdienst/X van de rijksbelastingdienst
   
      Întrebările preliminare
   
   
               1)
            
            
               În Hotărârea Fitzwilliam (1), Curtea de Justiție a statuat că un certificat E101 emis de o instituție competentă a unui stat membru este obligatoriu pentru instituțiile de asigurări sociale din alte state membre, chiar și atunci când conținutul acestui certificat ar fi inexact. Această concluzie se aplică și în cazuri precum cel din speță, în care normele de stabilire a competenței prevăzute în regulament (2) nu sunt aplicabile?
            
         
               2)
            
            
               Pentru răspunsul la această întrebare prezintă importanță aspectul că instituția competentă nu a intenționat să emită un certificat E101, dar, pentru motive proprii, a utilizat în mod conștient și deliberat documente care, datorită formei și conținutului lor, creau impresia unor certificate E101, în timp ce persoana interesată considera și putea să considere în mod rezonabil că a obținut un astfel de certificat?
            
         
      (1)  Hotărârea din 10 februarie 2000, FTS (C-202/97, Rec., I-883).
   
      (2)  Regulamentul (CEE) nr. 1408/71 al Consiliului din 14 iunie 1971 privind aplicarea regimurilor de securitate socială în raport cu lucrătorii salariați, cu lucrătorii care desfășoară activități independente și cu membrii familiilor acestora care se deplasează în cadrul Comunității (JO L 149, p. 2, Ediție specială, 05/vol. 1, p. 26).